I-print

**I-print Oy** oli suomalainen paino- ja kirjapainopalveluihin erikoistunut yritys. Se perustettiin 3. helmikuuta 1983 Seinäjoella. Yhtiö toimi osakeyhtiönä ja oli osa Ilkka-yhtymä oyj:stä. Ilkka-yhtymä painatti omat sanomalehtensä I-print Oy:ssä ja lisäksi yrityksessä painettiin suuri osa muista alueella julkaistuista sanomalehdistä. 

Sanomalehtipainossa tehtiin myös jonkin verran mainospainatusta, kuten 2000-luvun alussa Gigantin ja El Giganttenin mainoslehtiä. Yrityksessä painettiin tuotteita myös ulkomaille. Yhtiön kotipaikka oli Seinäjoki.

Yrityksen alkuperäinen toimiala oli kirjapainotoiminta ja sanomalehtien painaminen. Toiminta laajeni myöhemmin kattamaan myös muuta painotuotantoa, myynninedistämispalveluja sekä sähköisen viestinnän ratkaisuja.

## Historia ja toimipisteet
I-print Oy:n toiminta keskittyi pääosin Seinäjoelle, mutta sillä oli tuotantotoimintaa myös muilla paikkakunnilla.

* Alavudella toiminut **Viiskunnan kirjapaino** siirtyi Seinäjoelle 2000-luvun vaihteessa.

* Kristiinankaupungin painotoiminta ajettiin alas 2000-luvun alkupuolella.

* Vaasassa sijainnut tuotantoyksikkö suljettiin vuonna 2010.

Vuonna 2017 I-print Oy laajensi toimintaansa ostamalla erikoispainotuotteisiin erikoistuneen **EPKK Oy:n**.

## Toiminta ja palvelut
I-print Oy tarjosi paino- ja markkinointipalveluja yrityksille ja yhteisöille. Palveluihin kuuluivat muun muassa:

* arkkipainotuotteet (esimerkiksi esitteet ja mainosmateriaalit)
* erikoispainotuotteet ja kirjapainopalvelut
* pikapainotuotteet
* rakennuspiirustusten tulostus
* julkaisutuotanto ja yritysviestinnän materiaalit
* painotuotteiden suunnittelu ja tuotanto

Yritys toimi pitkään painopalveluiden tuottajana Etelä-Pohjanmaan alueella ja sen asiakaskunta koostui erityisesti media- ja yritysasiakkaista.

## Sanomalehtipainamisen päättyminen
Ilkka-yhtymä Oyj siirsi konsernin lehtien painamisen ostopalveluksi muille toimijoille. Tämän seurauksena I-print Oy:n sanomalehtipainaminen päättyi joulukuussa 2021. Jäljelle jäi arkki-, erikois- ja pikapaino, joiden liikevaihto oli pientä verrattuna sanomalehtipainoon.

## Liiketoiminnan myynti ja toiminnan päättyminen
Tammikuussa 2024 PunaMusta Oy käynnisti yhteistoimintaneuvottelut Seinäjoen tuotannon lopettamisesta. Neuvottelujen päätyttyä 20. tammikuuta 2024 PunaMusta Oy ilmoitti irtisanovansa tuotannon henkilöstön ja siirtävänsä tuotannon muihin toimipisteisiin.

## Taloudellinen kehitys
I-print Oy:n liikevaihto oli useina vuosina useita miljoonia euroja. Painoalan rakennemuutos, johdon pelko innovoida ja erikoistua sekä kiristynyt kilpailu heikensivät kuitenkin toiminnan kannattavuutta.  

Vuonna 2020 liikevaihto oli 8,0 miljoonaa euroa ja tilikauden tulos 31 tuhatta euroa positiivinen. Vuonna 2021 liikevaihto laski 7,4 miljoonaan euroon, ja tilikauden tulos painui 767,6 tuhatta euroa tappiolliseksi sanomalehtituotannon heikentyneen kannattavuuden ja koronapandemian vaikutusten seurauksena.

Vuonna 2022 liikevaihto putosi 3,7 miljoonaan euroon sanomalehtipainon alasajon jälkeen. Vuonna 2023 liikevaihto oli ennen lopullista myyntiä 3,5 miljoonaa euroa. Tilikauden tulos parani asteittain vuosina 2022–2023, mutta oli vielä myyntihetkellä 615,1 tuhatta euroa tappiollinen.

Vuonna 2024 liiketoiminnan myynnin jälkeen liikevaihtoa oli 0,7 miljoonaan euroon ja tilikauden tulos oli −125,5 tuhatta euroa.

## Lähteet